
Ikt.: 1397/2009.

Bajnai Gordon
Magyar Köztársaság

Miniszterelnöke részére

Budapest

Tisztelt Miniszterelnök Úr!  

Mint ahogyan az Ön előtt is ismert, a VDSzSz Szolidarítás és más vasutas szakszervezetek kollektív munkaügyi vitát kezdeményeztek a vasutat érintő kormányzati intézkedések tárgyában. Az ennek okán indított kollektív munkaügyi jogvita lefolytatására érvényes eljárás-szabályokat a sztrájktörvény tartalmazza.

Esetünkben a vitatott ügyek súlyosságára való tekintettel érdemi tárgyalásokra és kellő kompetenciákkal rendelkező tárgyaló felekre van szükség. A Kormány által kijelölt tárgyalódelegáció  megfelelő képviseleti joggal kell, hogy rendelkezzen, hogy ezek a tárgyalások eredménnyel zárulhassanak, és elkerülhetővé tegyék a konfliktus eszkalálódását.

Ezzel szemben a Kormány Társadalmi kapcsolatokért felelős államtitkára, Csizmár Gábor cinikus, és láthatóan felelőtlen intézkedést tett a Kormány nevében eljáró személyek kijelölésénél.

Andrási Miklós személyében ugyanis nem kormányzati képviselőt, hanem az államtitkár levelében is hangsúlyozott kormányzati partnert jelölt ki. Andrási Miklós – és főként az esetlegesen általa megbízott MÁV-os vezetők – emiatt nem rendelkeznek felhatalmazással a konfliktus megoldását érintő kormányzati kérdések tekintetében.

Ezt a sehová nem vezető eljárást határozottan visszautasítjuk.

Ezért felhívjuk Miniszterelnök  Úr figyelmét, hogy korrigálja az államtitkár felelőtlen intézkedését, és jelöljön ki felelős kormányzati képviselőt, annak érdekében, hogy érdemi tárgyalásokon a konfliktus megoldhatóvá váljék!   

Üdvözlettel  

Gaskó István

